Joulusaarenpöllö

Joulusaarenpöllö (Ninox natalis) on pöllöihin kuuluva lintu. Se on kotoperäinen Joulusaarella. Pöllön luontaisia elinympäristöjä ovat subtrooppiset ja trooppiset alavat metsät sekä subtrooppiset ja trooppiset kosteat pensasarot. Lajia uhkaa elinympäristöjen häviäminen.

Joulusaarenpöllö on kooltaan 26–29 cm. Se on väritykseltään punaruskea sekä läheistä sukua Kaakkois-Aasian ja Australian haukkapöllöille. Lajia esiintyy vain Joulusaarella. Kannan kooksi on arvioitu noin tuhat yksilöä, ja pesiviä pareja on Richard Hillin mukaan noin 560. Joulusaarenpöllöä on pidetty muista pöllöistä erillisenä lajina vasta vuodesta 1998 lähtien.

Lähteet
Owls, Frogmouths and Nightjars of Australia. David Hollands. Australia 2008

Viitteet 

Haukkapöllöt
Uhanalaiset linnut